**STILLINGSINSTRUKS FOR SPORTSLIG ANSVARLIG**

Sportslig ansvarlig skal sørge for at avdelingens aktivitet drives i henhold til de sportslige anbefalinger og retningslinjer som foreligger fra Norges Idrettsforbund, det enkelte særforbund og Idrettslagets sportslige retningslinjer. Sportslig ansvarlig er medlem i avdelingsstyret og er avdelingens representant i klubben sportslige utvalg.

Vervet innebærer utvikling, implementering og revidering av sportsplan på alle nivåer, informasjon til den enkelte treningsgruppe om styrevedtak som angår den sportslige aktiviteten. Samt bringe informasjon/forslag fra den enkelte treningsgruppe til styret. Videre skal sportslig ansvarlig fortløpende og etter behov informere, rettlede og gi råd til tillitsvalgte. Sportslig ansvarlig skal sørge for at alle frivillige og ansatte sportslige ressurser får tilbud om kurs eller andre tiltak for å tilegne ressursen egnet kompetanse.

Sportslig ansvarlig skal utarbeide avdelingens sportslige beretning som sammen med avdelingsstyrets øvrige beretning utgjør avdelingens bidrag til idrettslagets årsberetning som presenteres på årsmøtet.

Sportslig ansvarlig har ansvaret for alle konflikter som oppstår på det sportslige plan i løpet av sesongen. Sportslig ansvarlig er ansvarlig for å finne den beste løsningen eventuelt i samråd med avdelingsstyret, administrasjon eller Idrettslagets sportslige utvalg i henhold til klubbens retningslinjer.

Vervet er basert på frivillig innsats og tilkommer ingen økonomisk godtgjørelse.